Фантастычныя істоты і дзе іх адшукаць

**«Фантастычныя істоты і дзе іх адшукаць»** () — амерыкана-брытанскі фільм рэжысёра Дэвіда Ейтса па аднайменнай кнізе Джаан Кэтлін Роўлінг, якая выступіла ў ролі аўтара сцэнарыя і прадзюсара стужкі. Спін-оф серыі аб Гары Потэры, які распавядзе пра падзеі, што адбыліся за 65 гадоў да пачатку асноўнай сагі.

Прэм'ера адбылася 10 лістапада 2016 у Нью-Ёрку. Прэм'ера беларускай агучцы адбылася ў 2017 годзе пры падтрымцы студыі Gavarun.by.

## Сюжэт 
У 1926 годзе магічны заолаг і пісьменнік Ньют Скамандэр, які не ўяўляе жыццё без прыгод, займаецца класіфікацыяй фантастычных звяроў і істот. Цеснае супрацоўніцтва з магічнымі Камітэтамі дазваляе Ньюту бесперашкодна падарожнічаць па свеце, і адна з такіх паездак прыводзіць яго ў Нью-Ёрку. Ён прыбывае на сход пад назвай «Магічны Кангрэс Злучаных Штатаў Амерыкі» (МАКАЗША), каб сустрэцца з важным чыноўнікам. Ньют узяў з сабой чарадзейны чамадан, які змяшчае ў сабе небяспечных магічных істот і іх натуральныя асяроддзі пражывання. Калі гэтыя істоты збягаюць з чамадана, амерыканскія чарадзейныя ўлады кідаюцца ў пагоню за Ньютам.

Таксама гэта пагражае адносінам паміж чараўнікамі і магламі ў Нью-Ёрку. Бо гэты горад і так не вельмі бяспечны з-за прысутнасці Філантрапічнага таварыства «Новы Салем» — радыкальнай арганізацыі, члены якой маюць намер знішчыць усіх чараўнікоў у свеце.

## У ролях 
* Эдзі Рэдмэйн — *Ньют Скамандэр*, эксцэнтрычны магізаолаг, аўтар падручніка «Фантастычныя істоты і дзе іх адшукаць», працаўнік Міністэрства магіі. Падарожнічае па свеце ў пошуках і для дакументацыі магічных істот. Яму больш камфортна з магічнымі істотамі, чым з такімі ж чараўнікамі і ведзьмі, як ён сам. Ньют вучыўся ў Хогвартсе, але быў адлічаны за тое, што адна з яго магічных істот ледзь не забіла чалавека. Толькі адзін прафесар быў на яго баку — Альбус Дамблдар.
* Кэтрын Уотэрстан — *Парпенціна «Ціна» Голдстэйн*, супрацоўніца Магічнага Кангрэса Злучаных Штатаў Амерыкі (МАКАЗША), калісьці працавала Аўрорам, але яе панізілі да механічнай офіснай працы.
* Элісан Сьюдал — *Куіні Голдстэйн*, малодшая сястра Парпенціны, працуе ў тым жа аддзеле ў МАКАЗША, што і Ціна, але не мае амбіцый стаць Аўрорам. Акрамя таго, яна — легілеменс, гэта значыць можа чытаць думкі.
* Дэн Фоглер — *Джэйкаб Кавальскі*, магл-пекар, уцягнуты ў прыгоды Ньют.
* Эзра Мілер — *Крыдэнс*, прыёмны сын Мэры-Лу.
* Саманта Мортан — *Мэры Лу*, магл і лідар Філантрапічнага таварыства «Новы Салем». Зацыкліліся на жаданні знішчыць усе магічнае, Мэры-Лу абвяшчае крыжовы паход супраць чарадзеяў і ведзьмаў, якія, паводле яе пераканання, жывуць сярод нас. Нават уласных прыёмных дзяцей, якія жывуць у страху перад маці, яна гадуе ў нянавісці да ўсяго магічнага.
* Колін Фарэл — *Персіваль Грэйвз*, кіраўнік Аддзела магічнай бяспекі МАКАЗША, аўрор.
* Фэйт Вуд-Блэграўв — *Модэсці*
* Джэн Мюрэй — *Чэсціці*
* Рон Перлман — *Гнарлак*, гоблін.
* Джон Войт — *Генры Шоу-старэйшы*
* Кармэн Эджога — *Серафіна*, Прэзідэнт МАКАЗША.
* Крысцін Марзана — *знішчальнік*
* Аляксандр Крамар — брат Генры Шоу
* Джоні Дэп — *Гелерт Грындэльвальд* (камеа), магутны цёмны маг.

Файл:Eddie Redmayne by Gage Skidmore.jpg|Эдзі Рэдмэйн
Файл:Katherine Waterston (28612937635) (cropped).jpg|Кэтрын Уотэрстан
Файл:Alison Sudol by Gage Skidmore (2).jpg|Элісан Сьюдал
Файл:Dan Fogler by Gage Skidmore.jpg|Дэн Фоглер
Файл:Colin Farrell by Gage Skidmore.jpg|Колін Фарэл
Файл:Ezra Miller by Gage Skidmore.jpg|Эзра Мілер

## Здымкі 
12 верасня 2013 Джаан Роўлінг абвясціла ў сваім афіцыйным акаўнце ў Facebook пра тое, што напіша сцэнарый фільма «Фантастычныя істоты і дзе іх адшукаць».

Асноўныя здымкі пачаліся ў жніўні 2015 года на студыі Warner Bros. у Ліўсдэне. Некалькі сцэн былі зняты ў Лондане. Іншай лакацыяй стаў St George's Hall у Ліверпулі, які ператварылі ў Нью-Ёрк 20-х гадоў. Джоні Дэп удзельнічаў у здымках толькі 2 дні. Здымачны працэс завяршыўся ў студзені 2016 года.

## Саўндтрэк 
Музыку да фільма напісаў кампазітар Джэймс Ньютан Ховард.

## Крыніцы 
## Спасылкі 
* Афіцыйны сайт (англ.)
* Pottermore 

Катэгорыя:Фэнтэзійныя фільмы 2016 года
Катэгорыя:Фільмы ЗША 2016 года
Катэгорыя:Фільмы Вялікабрытаніі 2016 года
Катэгорыя:Фэнтэзійныя фільмы ЗША
Катэгорыя:Фэнтэзійныя фільмы Вялікабрытаніі
Катэгорыя:Прыгодніцкія фільмы ЗША
Катэгорыя:Прыгодніцкія фільмы Вялікабрытаніі
Катэгорыя:Фільмы ЗША ў 3D
Катэгорыя:Фільмы Вялікабрытаніі ў 3D
Катэгорыя:Фільмы 2016 года ў 3D
Катэгорыя:Экранізацыі твораў Джаан Роўлінг
Катэгорыя:Фільмы, музыку да якіх напісаў Джэймс Ньютан Ховард
Катэгорыя:Фільмы кампаніі Warner Bros.
Катэгорыя:Фільмы на англійскай мове
Катэгорыя:Фільмы Heyday Films
Катэгорыя:Фільмы пра Нью-Ёрк
Катэгорыя:Фільмы, агучаныя па-беларуску праектам Gavarun by